Сградата е построена около 1920 година и никъде не могат да се намерят строителни и архитектурни документи, чертежи или др. под. Мазата е изцяло под земята, като тавана на мазата е на нивото на тротоара. Към мазата има шахта с размери приблизително 2 м. х 2 м., която е под тротоара /вероятно в шахтата е имало магазинен асансьор или стълби към мазата/. В момента за капак на шахтата служат плочките на тротоара. Ако искам шахтата да има подвижен метален капак и до мазата да има достъп и от тротоара, какви действия трябва да предприема и към коя/кои институции трябва да се обърна?




Тротоар и мазе
==============

 

След като за капак на шахтата служат плочките на тротоара, а същият е общинска собственост, би следвало да подадете писмено заявление с искане за писмен отговор в съответната община.


